તનુશ્રી દત્તાએ ફિલ્મકાર વિવેક અગ્નિહોત્રી પર પણ 2005 માં આવેલી ફિલ્મ 'ચોકલેટ' ના નિર્માણ દરમિયાન તેની સાથે અનુચિત વ્યવહાર કરવાનો આરોપ લગાવ્યો હતો. અભિનેત્રીએ કહ્યુ હતુ કે, 'મને બે કાયદાકીય નોટિસ મળી. એક નોટિસ નાના પાટેકરથી અને બીજી વિવેક અગ્નિહોત્રીથી.' પોતાની પીઆર ટીમ શિમર એન્ટરટેઈનમેન્ટ દ્વારા જારી નિવેદનમાં દત્તાએ કહ્યુ, 'ભારતમાં યૌન શોષણ, અપમાન અને અન્યાય સામે બોલવાનું તમને આ ઈનામ મળે છે.'